Walviskarkas verwyder by BantrybaaiFoto: Nadia Niemann/NSRI Volgens die stad Kaapstad het die suidelike noorkapperwalvis Sondagoggend uitgespoel. “Die stad wil graag die Nasionale Seereddingsinstituut (NSRI) wat gehelp het om die karkas te verwyder, bedank.” Volgens die stad is die karkas na die Oceana-motorbootklub vervoer van waar dit deur die departement van afvalbestuur na die Vissershok-stortingsterrein geneem sal word. Die NSRI het in ŉ verklaring gesê die walvis het op rotse uitgespoel en dat daar vir hoogwater gewag moes word voordat die karkas verwyder kon word. Volgens die NSRI was die walvis sowat 8,5 m lank en het dit tussen agt en nege ton geweeg.